Държавен вестник, бр. 35, 2026 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  35
намаляване до минимум на риска от разпрос­
транение на инфекцията, като в зависимост 
от инфекцията и спешността се определят 
маршрут, час на преместване, транспортното 
средство, лични предпазни средства за паци­
ента и персонала с последваща дезинфекция. 
6.8. Извършва се почистване и дезинфек­
ция на повърхности и предмети в стаята с 
ефективен към съответните причинители 
продукт. Продуктът за дезинфекция трябва 
да бъде с включително спороцидно действие 
при инфекции, причинени от спорообразува­
щи бактерии.
7. Допълнителни предпазни мерки при ин­
фекции, предавани по въздушно-капков път.
Инфекции, предавани по въздушно-капков 
път, са: менингококова инфекция, пневмоко­
кова инфекция, епидемичен паротит, коклюш, 
рубеола, грип и др. 
7.1. Пациентът се настанява в самостоя­
телна стая или в стая с пациенти със същата 
инфекция. 
7.2. При прилагане на грижи за пациента 
персоналът използва респираторен тип маска.
7.3. При транспортиране пациентът носи 
хирургична маска. 
7.4. Извършва се дезинфекция на по­
върхности при устойчиви микроогранизми 
(напр. Corynebacterium diphtheriae, Staphylococcus 
aureus). Извършва се почистване и дезинфекция 
на повърхности с ефективен към съответните 
причинители продукт.
8. Допълнителни предпазни мерки при 
инфекции, предавани по аерогенен път.
Инфекции, предавани по аерогенен път, са 
активни форми на белодробна туберкулоза, 
морбили, варицела, белодробна чума и др. 
8.1. Пациентът се настанява, при въз­
можност, в индивидуален бокс с подходяща 
вентилация (с отрицателно налягане) при 
затворена врата.
8.2. Персоналът носи респираторен тип 
маски, ръкавици, престилки, шапка, защита 
за очите. 
8.3. Хигиена на ръцете се извършва при 
влизане и излизане от стаята, при докосване 
или след отстраняване на използваната маска, 
както и след отстраняване на другите лични 
предпазни средства. При форми на белодробна 
туберкулоза продуктът за хигиенна дезинфек­
ция на ръце е с включително туберкулоцидно/
микобактерицидно действие.
8.4. Маската и останалите лични предпазни 
средства се свалят извън зоната на пациента 
и се изхвърлят в затворен съд за събиране на 
опасни отпадъци, обозначен с международния 
символ за опасен отпадък. 
8.5. Когато е възможно, в помещението 
влизат само персонал или посетители, които 
са имунизирани срещу конкретния инфекцио­
зен агент.
8.6. Извършва се дезинфекция на меди­
цинските инструменти до леглото на паци­
ента. При форми на белодробна туберкулоза 
продуктът за дезинфекция е с включително 
туберкулоцидно/микобактерицидно действие.
8.7. Извършва се изгаряне в инсинератор 
на екскретите, телесните течности, назофа­
рингеалните секрети.
8.8. Извършва се дезинфекция на бельото. 
При форми на белодробна туберкулоза про­
дуктът за дезинфекция на бельото и работ­
ното облекло трябва да бъде с включително 
туберкулоцидно/микобактерицидно действие.
8.9. Ограничава се броят на посетители и 
придружаващите лица и влизането на пер­
сонала. 
8.10. Пациентът не напуска стаята или не­
говото движение и преместване от стаята се 
ограничават до минимум. При преместване 
пациентът носи хирургична маска. 
8.11. Осигурява се безопасно транспортира­
не на пациента, както и на проби от пациента. 
8.12. Извършва се дезинфекция на по­
върхности и предмети, с които пациентът е 
в чест контакт, а при преместване и изпис­
ване – крайна дезинфекция с обработка на 
всички повърхности в стаята. Продуктът за 
дезинфекция трябва да е с доказана ефектив­
ност по отношение на съответния причинител.
Приложение № 2
към чл. 6, ал. 2
Методи за контрол на почистване,
дезинфекция и стерилизация 
I. Методи за контрол на почистване. 
Контролът на почистването се извършва 
с експресни методи, които дават оценка на 
санитарно-хигиенното състояние на монито­
рираните повърхности. Когато се прилагат 
за вътрешен контрол на процесите на обез­
заразяване, при незадоволителни резултати 
се осъществява контрол и чрез подходящи 
микробиологични методи. Използването на 
методи за контрол на почистването не от­
меня извършването и на микробиологичен 
вътрешен контрол.
1. АТФ метод (луминометричен метод) – от­
чита наличието на аденозин трифосфат по 
различни повърхности, медицински инстру­
менти, апаратура и други обекти. Оценката 
на почистването се основава на отчетеното 
количество АТФ. 
2. Метод с флуоресциращ ултравиолетов 
гел – оценява правилното обтриване/забър­
сване на повърхностите.
3. Протеинов тест – използва се за кон­
трол на белтъчното замърсяване по различни